|  |  |  |  |
| --- | --- | --- | --- |
| logo3 |  |  | ΔΗΜΟΣ ΝΑΥΠΛΙΕΩΝ |



**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

ΣΧΟΛΗ ΚΑΛΩΝ ΤΕΧΝΩΝ

**ΤΜΗΜΑ ΘΕΑΤΡΙΚΩΝ ΣΠΟΥΔΩΝ - ΝΑΥΠΛΙΟ**

**Δελτίο Τύπου - Πρόσκληση**

Αγαπητές/οί,

Έχουμε τη χαρά να σας προσκαλέσουμε στην παράσταση ***Κλυταιμνήστρα - Αντίνομο Δίκαιο,*** του Rush Rehm. Ένας πολύ σημαντικός μελετητής του Αρχαίου Ελληνικού Δράματος, ο **Rush Rehm**, ιδρυτής και Καλλιτεχνικός Διευθυντής του Stanford Repertory Theater και διακεκριμένος καθηγητής των Τμημάτων Classics και Theater & Performance Studies του Πανεπιστημίου Stanford, έρχεται στην Ελλάδα για να παρουσιάσει τη δική του προσέγγιση της *Ορέστειας* του Αισχύλου, στο Ναύπλιο, στο θέατρο «Τριανόν», στις 17 Μαρτίου 2016, στις 20.00.

Προσκεκλημένος του Τμήματος Θεατρικών Σπουδών του Πανεπιστημίου Πελοποννήσου και του ερευνητικού προγράμματος ARCH (Archival Research & Cultural Heritage), ο Rush Rehm, θα παρουσιάσει την Ορέστεια του Αισχύλου από την πλευρά της Κλυταιμνήστρας, του μόνου χαρακτήρα που εμφανίζεται και στα τρία έργα της τριλογίας.

Η παράσταση παίζεται στα αγγλικά με ελληνικούς υπερτίτλους και θα ακολουθήσει συζήτηση του σκηνοθέτη με το κοινό. Η είσοδος είναι ελεύθερη.

Υπεύθυνη διοργάνωσης: Έλενα Παπαλεξίου, λέκτωρ Τμήματος Θεατρικών Σπουδών.

Σας περιμένουμε.

Η Κοσμήτωρ της Σχολής Καλών Τεχνών

&

Πρόεδρος του Τμήματος Θεατρικών Σπουδών

του Πανεπιστημίου Πελοποννήσου

Καθηγήτρια Άλκηστις Κοντογιάννη